alexandrainst/scandi-wiki huggingface dataset:
Parkfield (California)

Parkfield er en landsby i Monterey County, California på 35.45'11.45"N, 120.41'48.08"V i midtre del av Californiakysten. Landsbyen levde tidligere av gruvedrift, men i dag lever de 900 innbyggerne av jordbruk, handel og litt turisme.

Parkfield ligger langs San Andreas-forkastningen som her har jordskjelv med styrke 6 eller større hvert 22. år. Turismen dreier seg om å observere jordskjelvaktiviteten, og stedets motto er "Eat here when it happens, sleep here when it happens."

I 2004 ble San Andreas Fault Observatory at Depth (SAFOD) etablert like nord for Parkfield. Dette jordskjelvobservatoriet er ledende i verden på forskning innen jordskjelv.

Parkfield-jordskjelvet er navnet på flere kraftige jordskjelv i nærheten av landsbyen. Seks styrke 6-skjelv med mellom 21 og 24 års mellomrom fra 1857 til 1966.

Siste kraftige skjelv var den 28. september 2004.

Eksterne lenker
 The Parkfield, California, Earthquake Experiment
 Parkfield area current and recent activity map
 San Andreas Fault Observatory at Depth
 Interaction of the San Andreas fault creeping segment with adjacent great rupture zones and earthquake recurrence at Parkfield
 Essay and map concerning the Fort Tejon earthquake, showing epicenter near Cholame

Monterey County
Hever Castle

Hever Castle er et slott i landsbyen Hever i Kent i det sørlige England. Det var sete for slekten Boleyn. 

Bygningen var opprinnelig et gårdshus fra det 13. århundre. I 1462 ble det bygget om til en befestet herregård av Geoffrey Boleyn, som var Lord Mayor of London. Restene av tømmerbygningen er fortsatt synlig innenfor steinveggene. 

På et tidspunkt etter 1505 flyttet Boleynfamilien inn. Anne Boleyn og hennes søsken Mary og George tilbrakte deler av sin oppvekst der, mens Annes far Thomas Boleyn, 1. jarl av Wiltshire ble født og gravlagt der. 

I 1536 ble Anne og George Boleyn henrettet, og da faren døde i 1539 tilfalt slottet kronen. Kong Henrik VIII gav det til Anna av Kleve da han ble skilt fra henne i 1540, men det ser ikke ut til at hun tilbrakte mye tid der. 

Slottet har siden hatt flere eiere. Blant annet er Waldegravefamilien nevnt i 1557, og Meade Waldo-familien fra 1749 til 1903. I sistnevnte periode forfalt slottet stadig mer, og eierne begynte å leie det ut. I 1903 ble det kjøpt av den amerikanske millionæren William Waldorf Astor, som fikk det fullstendig restaurert og brukte det som familieresidens. 

Eiendommen brukes nå som konferansesenter. Slottet er åpent for publikum, og er spesielt kjent for sine labyrinter i hageanlegget og for en omfattende samling av torturinstrumenter. Den eneste delen som er i sin opprinnelige stand er portbygningen.

Eksterne lenker 
 

Slott i England
Byggverk i Kent
Herregårder i England
Nødnett

Nødnett kan referere til
Nødnett, det landsdekkende radionettet for nødetatene. 
Nødsamband
French Open 2005

French Open 2005 ble spilt på Roland Garros-stadion i Paris mellom 23. mai og 5. juni. French Open er en Grand Slam-turnering i tennis på grus. Rafael Nadal fra Spania vant singleturneringen for herrer og Justine Henin-Hardenne fra Belgia vant dameturneringen. Double for herrer ble vunnet av Jonas Björkman fra Sverige og Max Mirnyi fra Hviterussland. Damedoublen ble vunnet av det spansk-argentinske paret Virginia Ruano Pascual & Paola Suárez og mixeddoublen av Daniela Hantuchová og Fabrice Santoro fra henholdsvis Slovakia og Frankrike.

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Eksterne lenker 
 French Open PDF Menn, Kvinner
 ITF Menn, Kvinner

French Open
Tennis i 2005
Sport i Frankrike i 2005
Spot (produsent)

SPOT, (født Glen Lockett i 1951), var produsent og tekniker for det innflytelsesrike indie-plateselskapet SST Records. Han spilte inn, mikset, og produserte de fleste av SSTs hovedartister mellom 1979 og 1985. Han er kreditert på album til nevneverdige band som Black Flag, The Minutemen, Meat Puppets, Hüsker Dü, Saint Vitus, The Descendents, Minor Threat, The Misfits, Big Boys og The Dicks. SPOT har også produsert andre artister utenfor SST og startet sitt eget plateselskap, No Auditions i 1987. Som en dyktig musiker og multi-instrumentalist har SPOT selv gitt ut sitt eget matriell på No Auditions og i 2000 på Upland Records. Han bor for tiden i Austin, Texas.

Eksterne lenker 
 
 MySpace

Plateprodusenter fra USA
Bassister fra USA
Fødsler i 1951
Macgillycuddy’s Reeks

Macgillycuddy's Reeks eller McGillycuddy's Reeks (irsk: Na Cruacha Dubha, som betyr «de sorte søylene») er en fjellkjede i grevskapet Kerry i Irland. Fjellkjeden er litt over 19 kilometer lang. Blant fjellene i kjeden er Irlands høyeste fjell, Carrauntuohill på 1 039 meter og også de eneste andre to toppene på Irland som når over tusen meter, Beenkeragh som er 1 010 meter og Caher som er 1 001 meter. Det er også over 100 andre topper som er over 600 meter.

Fjellkjeden er del av det Armorikanske høylandet. De er dannet av sandstein som er formet av isbreer og ligger på Iveraghhalvøya nær Killarney.

Navnet på fjellkjeden kommer fra 1700-tallet, fra den irske klanen Macgillicuddy (eller McGillicuddy) som eide land i denne delen av grevskapet Kerry.

MacGillycuddy's Reeks er også navnet på en sang av Warren Zevon og den nordirske poeten Paul Muldoon, utgitt på Zevons album My Ride's Here.

Eksterne lenker
 Om klan McGillycuddy (engelsk)
 Fotografier fra Macgillycuddy Reeks

Fjell i Republikken Irland
Kerry
Kragujevac

Kragujevac (serbisk: Крагујевац;) er en by i Serbia. Det er den største byen i Šumadija region og senter for distriktet Šumadija. Byen er også den femte største byen i landet etter Beograd, Novi Sad, Priština og Niš.

Byen var i to perioder hovedstad da Miloš Obrenović I var regent i det 19. århundre.

Bilder

Referanser

Eksterne lenker 
 

Byer i Serbia
Tidligere hovedsteder
Damefallet

Damefallet (eller Damefallene) er en parkmessig trasé som danner en naturlig grenselinje mellom strøkene Nordberg og Sogn i Bydel Nordre Aker i Oslo. Det går rett nordover fra Ullevålsletta, på tvers av Nils Bays vei, opp forbi Konvallveien, Bregneveien, Nordbergveien og Hamborgveien, og ender til slutt oppe ved krysset Sognsveien/Carl Kjelsens vei/Kongleveien. Damefallet muliggjør dermed et «sammenhengende grøntdrag fra Sognsvann til Ullevålsletta».

Navnet Damefallet har sitt opphav tidligst fra 1880-årene, og hentyder til et vanskelig passerbart bekkefar som lå i bunnen av en skiløype som den gang gikk fra Sognsvann via Sogn gård og ned til Ullevålsletta. Fremdeles er Damefallet en viktig adkomståre til Nordmarka for mange mennesker i området, men fremstår i dag som et klart definert og sammenhengende grøntdrag gjennom villabebyggelsen som ble dannet på 1920- og 1930-tallet. Årsaken til dette finnes i arkitekt Kristofer Langes vinnerforslag "Solgryten", som ble lagt til grunn for utbygging av området Sogn haveby. Damefallet utgjorde et viktig element i Langes forslag, som i første rekke var særpreget av terrengtilpasset bebyggelse og veistruktur, samt prioritering av parker og grøntområder.

Damefallet eies delvis av de private grunneierne langs Damefallet, delvis av Oslo kommune, og er  en del av den kommunale turvei B7.

Referanser

Eksterne lenker 
Fotografier fra Damefallet i fotodatabasen til Byarkivet i Oslo kommune

Bydel Nordre Aker
Parker i Oslo
Turveier i Oslo
Wicklowfjellene

Wicklowfjellene er en fjellkjede i provinsen Leinster i Irland. Fjellkjeden strekker seg fra i retning nord-sør fra sør i grevskapet Dublin gjennom grevskapet Wicklow inn i grevskapet Wexford. De nordligste fjellene kalles også Dublinfjellene. Deler av Wicklowfjellene har vært en nasjonalpark siden 1991.

Det er ingen irske fjell som er spesielt høye, i Wicklowfjellene er den høyeste toppen Lugnaquilla med 926 meter fulgt av Mullaghcleevaun på 847 meter. Toppen av Kippure er det høyeste punktet i grevskapet Dublin med sine 757 m. 

Elven Slaney har sitt utspring sørvest for Lugnaquilla og renner så sørover langs vestsiden av Wicklowfjellene før den når Irskesjøen ved Wexford. 

Vannkraftverket Turlough Hill ligger i Wicklow Gap midt mellom landsbyen Hollywood and Glendalough. I Glendalough lå et kloster som ifølge tradisjonen ble grunnlagt av St. Kevin.

Sørgrensen for Wicklowfjellene er toppen Croghan, som var åsted for Irlands gullrush på 1800-tallet.

Wicklowfjellene er mye besøkt av folk fra Dublin, spesielt i helgene. Området tilbyr flere rekreasjonsmuligheter, som fisking, rafting og fotturer.

Referanser

Eksterne lenker 
 
 Wicklow Mountains National Park, offisielle hjemmesider (engelsk)

Wicklow
Wexford
Nasjonalparker i Republikken Irland
Fjell i Republikken Irland
Fjell under 1000 meter
Spesialist

Spesialist kan bety flere forskjellige ting:
 En person som er spesielt dyktig eller godt utdannet på et bestemt felt, f.eks:
 Spesiallege
 Psykologspesialist
 Spesialsykepleier
 Spesialsoldat
 Spesialist (Forsvaret), en stillingskategori for soldater
 Spesialist (økologi), en organisme er tilpasset en spesiell måte å leve.
Antrimplatået

Antrimplatået (engelsk: Antrim Plateau) eller Antrimfjellene er en fjellkjede på nordvestkysten av øya Irland. Den ligger i grevskapet Antrim i Nord-Irland, og strekker seg fra nordøst mot sørvest. Fjellene er ikke høye, den høyeste toppen er Trostan på 554 meter. Blant øvrige topper rundt 500 meter finner vi fra nord mot sør Knocklayd, Slieveanorra, Slemish og Divis. Til landskapet hører de ni dalførene kjent som Glens of Antrim.

Som del av området Antrims kyst og daler (Antrim Coast and Glens) ble Antrimplatået erklært som et «område med spesielt vakker natur» (Area of Outstanding Natural Beauty) i 1988.

Eksterne lenker 
 «Slemish and the Antrim Plateau», Landscapes of the north of Ireland
 «Geological shaping of the Antrim Plateau in Northern Ireland», BBC Bitesize

Fjell i Nord-Irland
Antrim
Fjell under 1000 meter
Sperrinfjellene

Sperrinfjellene, irsk Na Speiríní,  på engelsk ofte bare kalt the Sperrins, er en kjede av åser i Nord-Irland og et av de største høylandsområdene på øya Irland.

Sperrinfjellene ligger midt i Nord-Irland, og strekker seg fra vestsiden av innsjøen Lough Neagh i grevskapet Tyrone til de sørlige delene av grevskapet Londonderry. Det bor om lag 150 000 mennesker innenfor området. Det karakteristiske landskapet, formet av isbreer, regnes som et av de mest idylliske områdene i Irland. Siden 1968 har området hatt status som «et område med spesielt vakker natur» (Area of Outstanding Natural Beauty).

Londonderry
Tyrone
Fjell i Nord-Irland
Verneområder i Storbritannia
Derryveaghfjellene

Derryveaghfjellene er et fjellområde nordvest på øya Irland. Området utgjør en stor del av grevskapet Donegal i Irland, og er det området i Irland som har lavest befolkningstetthet. Den høyeste toppen i Derryveaghfjellene er Errigal, 752 meter over havet.

Fjell i Republikken Irland
Donegal
Fjell under 1000 meter
Rolf Lislevand

Rolf Lislevand (født 30. desember 1961 i Oslo) er luttspiller, tidligmusikk-utøver, og professor ved Staatliche Hochschule für Musik i Trossingen, Tyskland. Han er bosatt i Verona. 

Han studerte ved Norges musikkhøgskole 1980-84 og ved Schola Cantorum Basiliensis i Sveits 1984-87. Han spilte deretter sammen med Jordi Savall i flere tidligmusikk-ensembler, især Hesperion XXI. Han har også sitt eget Ensemble Kapsberger.

Priser 
 1994: Den franske Diapason d'Or de l'année 1994 
 1994: Best Record of Music before 1650 / Cannes classical award  
 1995: Critic's choice i Gramophone
 2002: Spellemannprisen 2001 i klassen klassisk musikk for albumet Alfabeto
 2004: Kritikerlagets musikkpris
 2008: Nominert til Spellemannprisen 2007 i klassen klassisk musikk for albumet Vivaldi Musica Per Mandolino E Liuto
 2016: Spellemannprisen 2015 i klassen klassisk for albumet Scaramanzia
 2019: Nominert til Folkelarmprisen i åpen klasse for albumet Tidekverv (med Benedicte Maurseth, Berit Opheim og Håkon Stene)

Referanser

Eksterne lenker 
 ballade.no artikler om og med Lislevand
 ballade.no  Kritikerlagets musikkpris til Rolf Lislevand
 Klassisk musikkmagasin Omtale fra 2004

Luttspillere
Norske musikkprofessorer
Vinnere av Spellemannprisen
Personer fra Oslo
Fødsler i 1961
Twelve Bens

Twelve Bens, Twelve Pins eller på irsk Na Beanna Beola er en fjellkjede i Connemara vest på øya Irland. Navnet betyr de tolv tindene. Twelwe Bens ligger i grevskapet Galway i Irland. Topografisk sett henger fjellene her sammen med Maumturksfjellene selv om dalen Glen Inagh (Gleann Eidhneach) skiller dem. Det høyeste fjellet er Binn Bhán som er 729 meter over havet.

Det er vanligst å bruke de irske navnene på toppene, særlig siden den engelske navngivningen ikke har vært stabil. (De nåværende anglifiserte navnene står i parentes).

 Binn Bhán (Benbaun) 	
 Binn Chorr (Bencorr)
 Binn Dubh (Bencollaghduff)
 Binn Bhraoin  
 Binn Doire Chláir (Derryclare)
 Binn Gabhar (Ben Gower)
 Meacanach
 Binn Fraoigh
 An Chailleach 
 Binn Breac (Benbrack)
 Binn Leitrí (Benlettery)
 Binn Glean Uisce (Benglenisky)

Fjell i Republikken Irland
Galway
Fjell under 1000 meter
Maumturks

Maumturksfjellene, irsk: Na Sléibhte Mhám Toirc er en fjellkjede i Connemara i grevskapet Galway i Irland. På engelsk omtales de ofte som «Maumturks», «Maamturks» eller bare «the Turks».

Maumturks er mindre kjent enn sine berømte naboer Twelve Bens på den andre siden av dalen Glen Inagh.  Fjellene er ikke spesielt høye, de tre høyeste toppene er Binn Bhriocáin (667 moh), Binn Mhór (661 moh) og sørøsttoppen av Binn idir an Dá Log (659 moh).

Fjell i Republikken Irland
Galway
Rolf Andersen (1920)

Rolf Andersen (født 15. desember 1920, død 24. desember 2016) var en norsk offiser og korpsdirigent. Han var musikkløytnant og sjef for Gardemusikken 1961-1970, senere oberstløytnant og musikkinspektør i Forsvaret. Han komponerte flere musikkstykker, blant annet Formaningssignalet som fremføres ved gardeoppstillingene; Hjerkinn skytefelts marsj; Unionsmarsjen og Garnison Porsangmoens Marsj, som er tilegnet musikkinstruktør Ingvald Thomassen, med dens 3. sats som er tydelig inspirert av joik.

Andersen vant Spellemannprisen 1978 i åpen klasse (instrumentalplate) for platen Forsvaret spiller, hvor han ledet et korps sammensatt av Forsvarets stabsmusikkorps, Marinemusikken og Forsvarets distriksmusikkorps Østlandet.

Referanser

Norske dirigenter
Norske oberstløytnanter
Vinnere av Spellemannprisen
Nasjonalparker i Irland

Nasjonalparkene i Irland er områder som en den irske staten verner for å ta vare på viktige naturverdier. I 2007 var det seks områder som hadde fått status som nasjonalpark, etter International Union for the Conservation of Nature (IUCN) definisjon fra 1969.

Områdene er:

Glenveagh nasjonalpark i Derryveaghfjellene i Donegal (grevskap), fra 1984
Connemara nasjonalpark i Galway, fra 1980 
Ballycroy nasjonalpark i Mayo, fra 1998
Burren nasjonalpark i Clare
Killarney nasjonalpark i Kerry
Wicklowfjellene i Wicklow

I den britiske provinsen Nord-Irland er det ingen nasjonalparker, med flere områder som er vernet som Areas of Outstanding Natural Beauty.

Eksterne lenker
Ragnar Danielsen

Ragnar Danielsen (født 4. august 1917 i Tistedalen utenfor Halden, død 6. juni 1976) var en norsk pianist, komponist, musikkarrangør og orkesterleder. Han fikk sin utdannelse som pianist i Oslo hvor han også studerte musikkteori.

Han arbeidet som restaurantpianist, kapellmester, studiomusiker og arrangør for Philips plateselskap. Fra 1961 til sin død  var han ansatt i NRK hvor han var knyttet til grammofonarkivet og arbeidet som arrangør og instrumentator. Han tilrettela i en årrekke musikken i tilknytning til Ord for dagen i NRK Radio og viste her en fin sans for koblingen mellom lyrikk og musikk. En særlig forkjærlighet for fransk tonekunst kunne spores.

Komposisjoner og arrangementer 
Hans komposisjoner er typisk «light music», med titler som Valse caprice, Lystig intermezzo og Musikalske flanerier. Som arrangør var han svært produktiv. Hans arrangementer av norske bygdedanser for ensemble bestående av 1. fiolin, 2. fiolin, klarinett, cello, kontrabass og klaver teller hundrevis av titler, og disse ble spilt i radiosendingene av Rolf Myklebusts ensemble, Turdansensemblet, Birger Lundbys ensemble og Kai Angel Næstebys ensemble. I nyere tid har Mjøsensemblet spilt Danielsens arrangementer av norske danser i radiosendinger fra norske storgarder og på tre album Mjøsmusikk i wienerstil, Musikk langs Glomma og Mjøsensemblet avec.

Innspillinger 
Ragnar Danielsen Musikalske flanerier er spilt inn på LP av Den Norske Blåsekvintett, og Øivind Bergh og Kringkastingsorkestret har lydfestet en rekke av hans orkesterkomposisjoner i plateserien Light Music from Norway. Dansearrangementene er spilt inn på LP av Birger Lundbys ensemble og på 3 CD' er av Mjøsensemblet.

Han arrangerte sanger for Alf Prøysen og akkompagnerte ham med Ragnar Danielsens orkester i 1950- og 60-årene.

Utmerkelser 
Han mottok Spellemannprisen 1975 i klassen folkemusikk/gammaldans sammen med Sture Rogne og Ragnar Danielsens ensemble for platen "Det glade Aalesund". Tre ganger vant han NOPA-prisen Årets verk: for «Jazzetyde» og «Liten vals» i 1967, for «5 Sanger» i 1969 og for arrangement av Kåre Siems «Små tanker om store ting» i 1971.

Referanser 

Norske komponister
Norske pianister
Vinnere av Spellemannprisen
Norske dirigenter
Fødsler i 1917
Dødsfall i 1976
Hansi Kürsch

Hansi Jürgen Kürsch (født 10. august 1966 i Tyskland) er vokalisten for power metal-bandet Blind Guardian. Sammen med André Olbrich er begge to låtskrivere for bandet. Han har også vært bassist for bandet mellom perioden 1984-1998. Kürsch har sunget på alle Blind Guardians utgivelser, i alt åtte studioalbum og to livealbum. Han har blitt kjent for sine opptak i studio, hvor han tar opp hver eneste vokalsekvens i mange forskjellige toneleier. Disse opptakene blir så lagt over hverandre, og man får følelsen av at det er et kor som synger. 

Kürsch er, sammen med gitarist Jon Schaffer fra Iced Earth, involvert i side-prosjektet Demons & Wizards.

Eksterne lenker   
 
 
 

Heavy metal-musikere
Tyske sangere
Personer fra Rhein-Kreis Neuss
Iván Parra

Iván Ramiro Parra Pinto (født 14. oktober 1975) i  Sogamoso) er en colombiansk profesjonell sykkelrytter. Han kjørte for det franske laget Cofidis, men han nå vent tilbake til Colombia es Pasión i hjemlandet.

Seirer 
 2005 
 Colombiansk mester 
 2 etapper Giro d'Italia 
 2006 
 Klatretrøya Tour de Romandie

Referanser

Eksterne lenker 
 

Colombianske syklister
Personer fra Boyacá
Fødsler i 1975
Acanthopteroctetidae

Acanthopteroctetes
 Catapterix

Acanthopteroctetidae er en liten familie av sommerfugler som hører til de mest primitive av sommerfuglene med sugesnabel (Glossata). De ligner på purpurmøll (Eriocraniidae), men skiller seg fra disse blant annet på at larvene har velutviklede bein. Det er bare beskrevet sju arter.

Utseende 
Små (vingespenn 11 – 16 mm) møll med svært smale vinger. Hodet har punktøyne (ocelli) mellom fasettøynene. I likhet med purpurmøll (Eriocraniidae) har de en kort sugesnabel, men mangler muskler til å bevege denne. Forvingene har varierende mønster, ofte med en iridiserende glans. Beina har ingen sporer på framleggene, fire på mellom- og bakleggene.

Levevis 
Larvene til den nordamerikanske Acanthopteroctetes unifascia utvikler seg som minerer i bladene av Ceanothus (Rhamnaceae). Hunnene har et kvasst eggleggingsrør som de bruker til å stikke eggene inn i bladet. En annen amerikansk art minerer i bladene til Ribes (Grossulariaceae). Leveviset til de andre artene er ukjent.

Utbredelse 
En trodde lenge at slekten Acanthopteroctetes var endemisk for vestlige Nord-Amerika, men de finnes også i Sør-Amerika og Sør-Afrika. På 1980-tallet ble det oppdaget en merkelig møll på Krim-halvøya. Den ble plassert i en ny slekt, Catapterix, og en ny familie, Catapterigidae. Den nye familien fikk ikke bred anerkjennelse, og Catapterix er nå inkludert i Acanthopteroctetidae. De to slektene er på mange måter ulike, men felles for dem er den unike morfologien til hannens kjønnsorganer.

I samlingene til Museum für Naturkunde i Berlin ble en annen Catapterix-art oppdaget i 2010. Eksemplaret kom fra Tian Shan i Kirgisistan. Det er ikke lyktes å finne flere eksemplarer, og arten ble derfor beskrevet utfra museumseksemplaret i 2016. Det er sannsynlig at en i fremtiden vil finne flere Catapterix-arter i Kaukasus, Elburzfjellene og Kopet Dag, som ligger mellom de to kjente funnstedene.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata - Homoneura
 Gruppen (infraorden) Acanthoctesia Minet, 2002  – bare én familie
 Familien Acanthopteroctetidae Davis, 1978
 Slekten Acanthopteroctetes Braun, 1921  – fem arter
 Acanthopteroctetes aurulenta Davis, 1984 - vestlige USA
 Acanthopteroctetes bimaculata Davis, 1969 - vestlige USA
 Acanthopteroctetes nepticuloides Mey, 2011 - Sør-Afrika
 Acanthopteroctetes tripunctata Braun, 1921 - vestlige USA
 Acanthopteroctetes unifascia Davis, 1978 - vestlige USA
 Slekten Catapterix Zagulajev & Sinev, 1988  – to arter 
 Catapterix crimaea Zagulajev & Sinev, 1988 – Krim-halvøya i Ukraina
 Catapterix tianshanica  Mey & Rutjan, 2016 – Kirgisistan

Referanser

Eksterne lenker 
 

Sommerfugler
Sommerfugler formelt beskrevet i 1978
Arild Arnardo

Arild Otto Arnardo (født 16. januar 1942, død 16. november 2020 i Lillesand) var en norsk sirkusdirektør. Han var sønn av sirkusdirektøren Arne Arnardo. Etter farens død i 1995 ble han direktør for Norges eldste sirkus, Cirkus Arnardo. I sine yngre dager opptrådte han som linedanser.

Cirkus Arnardo
På turnéene Norge rundt i sommerhalvåret hadde Arild Arnardo med seg sin kone Bjørg Helene, datteren, «cirkusprinsessen» Helen og sønnen Are.

Cirkusland
I 1991 flyttet familien Arnardo til Lillesand kommune. Arild Arnardo hadde på 1990-tallet planer om å etablere et Cirkusland lokalisert i Lillesand. Prosjektet ble skrinlagt i 1997.

Utmerkelser
I 2015 ble Arnardo og kona Bjørg tildelt Kongens fortjenstmedalje.

Referanser

Kilder 
 «Fisk og sirkus for direktøren» – artikkel fra Dagens Næringsliv

Eksterne lenker 
 

Norske direktører
Sirkusdirektører
Kongens fortjenstmedalje i sølv
Vänsterpartiet

Vänsterpartiet er et svensk sosialistisk parti. Ved riksdagsvalget i 2022 fikk partiet 24 representanter i Riksdagen. Partileder er Nooshi Dadgostar.

Historie
Partiet ble grunnlagt i 1917 under navnet Sveriges Socialdemokratiska Vänsterparti av det sosialdemokratiske ungdomsforbundet, som hadde brutt med partiet på et revolusjonært grunnlag. Partiet var en av medstifterne av Komintern og skiftet i 1921 navn til Sveriges Kommunistiska Parti. I 1929 brøt et flertall med Komintern og grunnla det som skulle bli Socialistiska Partiet. Etter i en årrekke å ha orientert seg i retning av samarbeid med Socialdemokraterna begynte partiet på 1960-tallet å orientere seg i retning av både eurokommunisme og den formen for venstresosialisme som blant annet Sosialistisk Folkeparti sto for i Norge. I tråd med dette ble navnet endret til Vänsterpartiet Kommunisterna i 1967. I 1990 ble Kommunisterna fjernet fra partinavnet, selv om mange i partiet fortsatt omtaler seg selv som kommunister.

Ideologi
Partiet er i dag det partiet som står lengst til venstre i den svenske Riksdagen. Blant sakene som partiet har markert seg på, kan nevnes motstand mot kjernekraft, motstand mot EU samt diverse feministiske saker.

Partiledelse
Mellom 1917 og 1921 hadde Vänsterpartiet ingen «partiordförande», bare ordförande i arbeidsutvalget. Fram til og med kongressen 1964 ble partiordföranden utpekt av sentralkommittén/partistyret, deretter av kongressen.

Velgerdemografi
I 2017 kan det ikke observere noen forskjeller mellom kvinner og menn i støtte for Vänsterpartiet (V). Andelen som sympatiserer med V er lavere blant de i alderen 65 år og eldre. Det er ikke noe betydelige forskjeller i sympati for V mellom innfødte og utenlandsfødte. Støtte for partiet er større hos dem med høyere utdannelse i forhold til de med grunnskole eller videregående opplæring.

Fotnoter

Referanser

Eksterne lenker
 

 
Politiske partier etablert i 1917
1917 i Sverige